
Ministru kabineta rīkojums Nr. 175
Rīgā 2022. gada 15. martā (prot. Nr. 15 16. §)
Par apropriācijas pārdali
· 1. Atbilstoši likuma "Par valsts budžetu 2022. gadam" 50. pantam atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" budžeta programmas 13.00.00 "Finansējums augstas gatavības projektiem Covid-19 krīzes pārvarēšanai un ekonomikas atlabšanai" uz Vides aizsardzības un reģionālās attīstības ministrijas  budžeta programmu 30.00.00 "Attīstības nacionālie atbalsta instrumenti"  3 368 417 euro apmērā, lai 2022. gadā īstenotu pašvaldību investīciju projektus, kuru pieteikumi tiks iesniegti 2022. gadā.
· 2. Vides aizsardzības un reģionālās attīstības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

